ועדת העבודה, הרווחה והבריאות, כנסת 16, פרוטוקול מספר 328, 2005-01-11 13:45

שאול יהלום: שלום, אני פותח את ישיבת הוועדה.

שאול יהלום: אני מבקש להציג את הצעת החוק.

דני יתום: אנחנו הכנו את החוק לקריאה ראשונה, ועכשיו אנחנו רוצים להכין אותו לקריאה שנייה ושלישית, ולהעביר אותו בסופו של דבר במליאת הכנסת.

דני יתום: החוק מדבר על שני תיקונים.

דני יתום: החוק הקיים היום מדבר על כך שאלמנת צה"ל שזכאית לקצבה, משנשאה בשנית ונישואיה פקעו בתוך 20 שנה, היא זכאית שוב לקבלת הקצבה.

דני יתום: אלמנה שנישואיה פקעו אחרי 20 שנה, לא זכאית לקצבה.

דני יתום: היא לא חוזרת לקבל את אותה קצבה שלה היא היתה זכאית כאשר היא נתאלמנה.

דני יתום: הדבר הזה לא עולה בקנה אחד עם חוק אחר של אלמנות של חיילים שנספו במערכה.

דני יתום: שם הסד הזה של הזמן אינו קיים.

דני יתום: מצאנו שקיים סד של 10 שנים בחוק שירות המדינה גמלאות, שוטרים, אנשים שב"כ ומוסד.

דני יתום: אנחנו ביקשנו לאחד את הכל כדי שלכולם יהיה דין אחד.

דני יתום: כלומר, שלא יהיה סד בכלל.

שאול יהלום: אני מבין שהחוק שלכם אומר, שאלמנה של איש שירות קבע שמתחתנת פקעה קצבתה לגמרי.

שאול יהלום: את זה אתם לא מתקנים.

דני יתום: את זה אנחנו לא מתקנים.

שאול יהלום: למה?

דני יתום: מכיוון שמרגע שהיא התחתנה פעם נוספת יש עוד מפרנס.

שאול יהלום: האם אתה יודע שבגלל זה יש הרבה אלמנות שחיות עם בני זוג ללא חתונה?

שאול יהלום: חה"כ והשר רחבעם זאבי, ז"ל, ניסה לתקן את הדבר הזה.

שאול יהלום: אני הגשתי הצעת חוק, לפיה אות האלמנה תמשיך לקבל 25% מהגמלה, וזה לא התקבל.

שאול יהלום: ישנה בעיה, הרבה נשים אינן נישאות כדי לא לאבד את הקצבה.

שאול יהלום: הם בכל זאת צריכות לקבל משהו.

שאול יהלום: הן לפעמים רוצות להעניק לילדים שלהם מתנות או תוספת לדברים שהן לא מקבלים ממשרד הביטחון כיתומים.

שאול יהלום: אתם אומרים, שאם פקעו הנישואין מאיזושהי סיבה, גירושין או מוות של בן הזוג, היא חוזרת לקבל את הקצבה החודשית, בניכוי המענק החד פעמי שקיבלה.

דני יתום: החוק יהיה תקף גם לגבי חוק שירות המדינה גמלאות.

ציון לוי: הנציבות והאוצר מסכימים לתיקון.

שאול יהלום: תסביר לי מה המצב היום.

שאול יהלום: איזה אחוז גמלה מקבלת אלמנה של מורה שנפטר?

ציון לוי: אם הוא נפטר בזמן העבודה, היא מקבלת 40% משיעור הקצבה.

שאול יהלום: וכמה מקבל כל ילד?

ציון לוי: כל ילד מקבל 10% עד 20%.

שאול יהלום: האם כאשר היא מתחתנת היא מפסיקה לקבל את הקצבה?

ציון לוי: היא מפסיקה לקבל את הקצבה החודשית.

ציון לוי: היא מקבלת מענק מסוים.

שאול יהלום: אם בעלה השני מת או שהם מתגרשים, היא חוזרת לקבל את הקצבה?

ציון לוי: אם זה קרה תוך 10 שנים.

שאול יהלום: האם החוק הזה יחול גם עליכם?

ציון לוי: כן.

ג'ודי וסרמן: זה תיקון עקיף.

שאול יהלום: אני מבין שזה נכון לגבי כל עובדי המדינה.

ציון לוי: אנחנו חשבנו שהיה רצוי להוסיף שהסעיף יחול רק על מי שנישואיו יופקעו מיום תחילתו של החוק.

דני יתום: זה נדון בפעם הקודמת ואנחנו הסכמנו לכך.

ג'ודי וסרמן: הוחלט הזכאות לגמלה החודשית תהיה מהראשון לחודש לאחר פרסום החוק, וזה יחול על כל הנשים שפקעו נישואיהן והן לא חזרו להיות זכאיות לקצבה, ולא רק על אלה שייפרדו לאחר כניסתו של החוק לתוקף.

שאול יהלום: מר לוי מציע שאם היום נפרדה אלמנה מבעלה השני, היא לא תקבל את הקצבה.

ג'ודי וסרמן: אם הנישואין פקעו לפני תחילתו של החוק, היא תתחיל לקבל את הקצבה ממועד תחילתו של החוק ואילך, והיא לא תקבל בגין התקופה הקודמת.

שאול יהלום: אם אין עוד הערות, אנחנו נסכם שאנחנו נכין את החוק לקראת קריאה שנייה ושלישית.

שאול יהלום: תודה רבה הישיבה נעולה.